Timacaɣin s yiman-nsent i d-xeddment tiqreɛtin-agi i yigerdan, yesɛa isem i tentid-yemmalen kan nutenti qqarent-as “Aɣalala” ad t-teṭṭef temɣart ugrud-nni gar yiḍaren-is tcennu-as “Dû-dellâ , dû-dellâ, dû-dellâ” tetthuzu-t. Tamṭṭut ma ur tesɛi ara ayefki nettaṭṭaf-d tixsi, netteẓẓeg-itt-id cituḥ, cituḥ nessuṭṭuḍ agrud-nni, uqbel ay-a nettak agrud-nni i yemma-s tetteẓẓeg-d cituḥ n uyefki seg yidmaren-is teggar-as-t daxel n tanzarin-is.